[{"text_idx": "#000000", "text": "Taith heriol dros gyfres o gopaon llai adnabyddus yn y Parc Cenedlaethol."}, {"text_idx": "#000002", "text": "Mae\u2019r llwybr dafliad carreg i ffwrdd o ffin ddeheuol y Parc Cenedlaethol ac yn dilyn cyrion Coedwig Dyfi."}, {"text_idx": "#000003", "text": "Fel llwybr llafurus, gall Cefnen Waen-oer fod yn ddewis gwych i\u2019r rhai sy\u2019n awyddus i gael her mewn ardal dawelach o\u2019r Parc Cenedlaethol. Fodd bynnag, sicrhewch bob amser fod gennych chi a\u2019ch grw\u0302p y lefelau ffitrwydd priodol cyn mentro ar y mathau hyn o lwybrau."}, {"text_idx": "#000004", "text": "Mae cefnen Waen-oer yn arddangos cyfoeth o olygfannau deniadol o ddyffrynnoedd syfrdanol, copaon swynol a chribau pellgyrhaeddol."}, {"text_idx": "#000010", "text": "Cofiwch rhaid parcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000011", "text": "Gweld ar What 3 Words"}, {"text_idx": "#000014", "text": "Yr ochr arall i gefnen Waen-oer mae Bwlch Llyn Bach. Roedd llyn yn arfer bod ar ben y bwlch cyn adeiladu ffordd yr A487 drwyddo. Ger y llyn hwn y taflwyd troseddwyr i\u2019w marwolaeth o ben craig o\u2019r enw Llam y Lladron!"}, {"text_idx": "#000015", "text": "Yn ystod yr 16eg ganrif, roedd Dinas Mawddwy yn gartref i griw o ladron pen-ffordd o\u2019r enw Gwylliaid Cochion Mawddwy. Dywedir fod eu henw yn tarddu o\u2019u gwallt tanllyd-goch."}, {"text_idx": "#000017", "text": "Mytholeg a Lle\u0302n Gwerin yn Eryri"}, {"text_idx": "#000019", "text": "Yr emyn sy\u2019n ysbrydoli nofel arobryn Angharad Price O! Tyn y Gorchudd. Mae\u2019r nofel yn hunangofiant dychmygol i hen fodryb yr awdur a drigai ym Maesglasau. Fe\u2019i hystyrir yn gampwaith llenyddol Cymraeg, yn cynnwys portread o agosatrwydd o gymdeithas wledig Cymru yn ystod yr 20fed ganrif."}]